Tekstin sovittaja

Lausekielinen Ohjelmointi II, Harjoitustyö 1

**Kim Sarén**

Tampereen Yliopisto

Informaatiotieteiden yksikkö

Matematiikka

415405

saren.kim.A@student.uta.fi

# Tekstin sovittajan toiminta

LineBreaker-ohjelmani toimii tekstin sovittajana annettujen ehtojen mukaisesti. Varsinainen koodi on koottu yhden ison Do while-pääsilmukan sisään. Iso silmukka koostuu neljästä pääsilmukasta, joiden tehtävänä on leveyden lukeminen, tekstirivin vastaanottaminen, tekstin sovitus sekä lopuksi jatkon kysyminen. Tervehdys tapahtuu vain kerran, mutta käytännössä kaikki muu on koottu isoimman silmukan alle.

Yksi käyttöskenaario on seuraava: käyttäjää moikataan, jonka jälkeen kysytään tekstirivin leveyttä. Annettu leveys täyttää annetut kriteerit, siirrytään tekstirivin uteluun ja tarkistetaan monivaiheisesti annettu tekstirivi. Kriteerit täyttyvät jälleen ja siirrytään rivin pilkkomiseen. For-silmukkaan kootut if/else- sekä while-lauseet sovittavat tekstirivin annetun levyisiin pätkiin ja tulostetaan loppuun kauttamerkki. Tekstin sovituksen jälkeen käyttäjältä kysytään jatkoa. Hän valitsee ei painamalla vakioitua ”n”-valintaa. Ohjelma hyvästelee käyttäjän ja sulkeutuu.

# Omia ajatuksia harjoitustyöstä

Mielestäni ensimmäinen harjoitustyö oli hyvä olla kurssin alkuun. Kävin itse Laki 1-kurssin viime vuonna, joten ohjelmointitaidot olivat pitkälti jääneet unholaan. Kokonaisuudessaan harjoitustyö pakotti minut kuitenkin kertaamaan asiat huolella ja väittäisinkin, että olen oppinut harjoitustyöstä enemmän kuin koko Laki 1-kurssista yhteensä. Lievästi ikävää on lähinnä ollut, että harkkatyö ympättynä viikkoharjoituksilla teettää valtavasti hommaa. Ehkä harjoitustyön tai ensimmäisen viikon viikkoharjoitusten ajoitusta voisi jotenkin miettiä uudestaan? Kaiken kaikkiaan arvioisin, että harjoitustyön tekemiseen minulla meni n. 20 tuntia.